২০১৭ সালে ইংল্যান্ডের হয়ে যাওয়া আইসিসি চ্যাম্পিয়ন্স ট্রফির শিরোপা জিতেছিলো পাকিস্তান। অথচ ঐ টুর্নামেন্ট শুরুর আগে ফেভারিটের তকমা ছিলো না পাকিস্তানের। কিন্তু শক্তিশালী ভারতকে হারিয়ে দাপটের সাথেই শিরোপা জিতে নেয় পাকিস্তান। ঐ জয়ে পাকিস্তান দল আবারো সেরা ছন্দে ফিরে এসেছে বলে মনে করেন দেশটির সাবেক বাঁ-হাতি ওপেনার সোহেল। তিনি বলেন, ‘চ্যাম্পিয়ন্স ট্রফির আগে পাকিস্তান দলের অবস্থা খুব বেশি ভালো ছিলো না। তবে চ্যাম্পিয়ন্স ট্রফিতে আমরা অন্য এক পাকিস্তানকে দেখলাম। আমরা কখনোই ভাবতে পারিনি, এই দলটি ভালো ফল বয়ে আনতে পারবে। কিন্তু চ্যাম্পিয়ন্স ট্রফি জিতে বিশ্বকে তাক লাগিয়ে দিয়েছে পাকিস্তান। আমার মনে হয়, চ্যাম্পিয়ন্স ট্রফি জয়ের কারণে পাকিস্তান দলের চেহারা পাল্টে গেছে।